ELKNÜ Keskkomitee

Eestimaa Leninliku Kommunistliku Noorsooühingu Keskkomitee (vene keeles ЦК Ленинского коммунистического союза молодежи Эстонии) oli Eesti NSV ainupartei EKP noorsoo-organisatsiooni ELKNÜ ELKNÜ kongressidel valitav juhtorgan, mis tegutses aastail 1940–1941 ja 1944–1991. ELKNÜ kongressil valiti ELKNÜ I sekretär ja sekretärid. 

Eestimaa Leninliku Kommunistliku Noorsooühingu asutamisaastaks loeti selle tegutsemise ajal 1920. aastat, kui Tallinnas asutati Üle-Eestimaaline Noorproletaarlaste Ühing, mis luges end Kommunistliku Noorsoointernatsionaali sektsiooniks ja mis suleti 1921. aastal riigivastase tegevuse tõttu. 

23. märtsil 1991 toimunud ELKNÜ XXII kongressil nimetati organisatsioon Eesti Noorsoo Ühinguks. 2. oktoobril 1991 otsustati Eesti Noorsoo Liidu ja selle keskorganite tegevus lõpetada. 

ELKNÜ KK asus alates 1976. aastast Tallinnas aadressil Jaan Kreuksi tänav 20.

ELKNÜ Keskkomitee põhiülesanneteks oli:
poliitiline ja organisatsiooniline töö noorsoo hulgas, tema mobiliseerimine tööstuse ja põllumajanduse igakülgsele edendamisele, riiklike plaanide täitmisele ja ületamisele, võitlusele teaduse ja tehnika progressi eest, noorsoo materiaalse olukorra ja olme parandamise, tema üldhariduslike, kutsealaste ning kultuuri- ja teadusteadmiste taseme tõstmisele;
ideelise kasvatustöö ja massilise kultuuritöö organiseerimine noorte hulgas, noorsoo kommunistliku teadlikkuse kasvatamine, vabariigi noorsookirjanduse juhtimine, noormeeste ja neidude kaasatõmbamine kaitse- ja spordiühingute töösse;
komsomolikaadri kasvatamine kommunistliku ideelisuse vaimus, kõrge vastutustunde vaimus usaldatud töö eest, printsipiaalsuse ja puudustesse leppimatu suhtumise vaimus;
ELKNÜ liikmete ja organisatsioonide initsiatiivi ja omaalgatuse arendamine, kõigi kommunistlike noorte kaasatõmbamine osa võtma ühiskondlikust tööst, Kommunistliku Noorsooühingu eelarveliste vahendite jaotamine oma organisatsiooni piirides, ÜLKNÜ Keskkomitee süstemaatiline informeerimine ja aruandmine tema ees oma tööst.

Juhtkond ja organisatsioon

ELKNÜ KK sekretärid
1940.12 – 1941, Erich Tarkpea ELKNÜ Keskkomitee I sekretär
Juliana Telman, ELKNÜ KK kaadriala sekretär
Vladimir Petrovõhh, ELKNÜ KK propagandasekretär
Karl Raesaar, KK sektorijuhataja
Moissei Sverdlov, koolinoorsoo ja pioneeriosakonna juhataja
Ludvig Redi, maanoorsoo osakonna juhataja
Aleksander Klingberg, ELKNÜ Tallinna komitee sekretär
Rein Alasoo, KK häälekandja Noorte Hääle toimetaja asetäitja
1941, Oskar Cher ELKNÜ Keskkomitee 1. sekretär
 Leonid Valter (s. 1916) ELKNÜ Keskkomitee sekretär kaadrite alal
 Vladimir Petrovõhh (1915–1941) ELKNÜ Keskkomitee sekretär agitatsiooni ja propaganda alal
 Morits Ork (1912–1941)  ELKNÜ Keskkomitee sekretär koolitöö alal
1943–1944,  Juliana Telman, ELKNÜ Keskkomitee I sekretär
 Leonid Valter ELKNÜ Keskkomitee sekretär kaadrite alal
 Veera Jegorova
 1944-, Endel Jaanimägi ELKNÜ Keskkomitee sekretär agitatsiooni ja propaganda alal 

1945–1949, Arnold Meri ELKNÜ Keskkomitee I sekretär
1945–1947, Vadim Tikunov ELKNÜ Keskkomitee II sekretär, hilisem NSV Liidu Riikliku Julgeoleku Komitee esimehe asetäitja (1959–1961) ja Vene NFSV Avaliku Korra Kaitse Ministeeriumi minister (1961–1966);
1946, Nikolai Vanaselja, ELKNÜ Keskkomitee sekretär
1946, M. Prääts, ELKNÜ Keskkomitee sekretär 
1947–1954, Raoul Viies ELKNÜ Keskkomitee sekretär;
 Edgar Mattisen ELKNÜ Keskkomitee ideoloogiasekretär,
1949–1955, Boris Tolbast (1922–1977) ELKNÜ Keskkomitee I sekretär
 Pjotr Pomezkin, ELKNÜ Keskkomitee sekretär;
1950–1952, Juhan-Kaspar Jürna ELKNÜ Keskkomitee propaganda- ja agitatsioonisekretär
1955–1961, Vaino Väljas ELKNÜ Keskkomitee I sekretär
1955–1962, Klara Hallik ELKNÜ Keskkomitee sekretär
1961–1964, Jaan Lüllemets (s. 1932) ELKNÜ Keskkomitee I sekretär
1963– Sergei Zaitšikov, ELKNÜ Keskkomitee sekretär
1963– Hillar Kala, ELKNÜ Keskkomitee sekretär
1963– Hilja Puusild, ELKNÜ Keskkomitee sekretär
1964–1966, Tarmo Suuresaar (s. 1935) ELKNÜ Keskkomitee I sekretär
1966–1969, Rein Pollimann (s. 1936) ELKNÜ Keskkomitee I sekretär
 Karl Adamson ELKNÜ Keskkomitee sekretär, endine Tartu Riikliku Ülikooli komsomolijuht
1969–1972, Aare Purga (1937–1993) ELKNÜ Keskkomitee 1. sekretär, kes määrati Eesti NSV kõrg- ja keskerihariduse ministriks
1972–1978, Indrek Toome ELKNÜ Keskkomitee I sekretär
 Vladimir Kuznetsov, Pjotri p (s. 1946) ELKNÜ Keskkomitee II sekretär
1972–1976, Jaak Kaarma ELKNÜ Keskkomitee sekretär
 Mait Aadna  ELKNÜ Keskkomitee sekretär
 Annela Laht (s. 1950) ELKNÜ Keskkomitee sekretär
 Maia Leosk ELKNU Keskkomitee sekretär
 Donald Visnapuu (s. 1946) ELKNÜ Keskkomitee sekretär
1978–1984, Donald Visnapuu (s. 1946) ELKNÜ Keskkomitee I sekretär, läks mais 1984 puhkusele ja sügisel Moskvasse õppima
 Leonid Savvin ELKNÜ Keskkomitee 2. sekretär, Moskvast
 Annela Laht (s. 1950) ELKNÜ Keskkomitee sekretär/1982. aastal Kersti Rei
 1979–, Andres Raa ELKNÜ Keskkomitee sekretär
1984–1988, Arno Almann ELKNÜ Keskkomitee I sekretär
 Nikolai Šarov ELKNÜ Keskkomitee II sekretär
 1988 valiti Eesti komsomolijuhiks Urmas Laanem. 
 Viimane komsomolijuht oli novembrist 1989 Aivar Rauam.

ELKNÜ KK organisatsioon
KK aparaati kuulusid:
komsomoliorganisatsioonide osakond
propaganda ja kultuurmassilise töö osakond
töölis- ja maanoorte osakond
koolinoorte ja pioneeride osakond
üliõpilasosakond
spordi- ja massilise riigikaitsetöö osakond
üldosakond
asjadevalitsus.
ELKNÜ KK organisatsioon dubleeris EKP KK organisatsioonilist ülesehitust.
ELKNÜ KK ülesannete täitmiseks kasutas KK ka:
Eesti NSV Noorsoo-organisatsioonide Komiteed
Eesti NSV Pioneeriorganisatsiooni Nõukogu
Rahvusvahelise Noorsooturismi Bürood Sputnik
Eesti Üliõpilaste Ehitusmalevat
Eesti Õpilasmaleva Keskstaapi
ELKNÜ Keskkomitee juures asuvat Kõrgemat Komsomolikooli
Vabariiklikku Komsomoliaktiivi Kooli.

ELKNÜ Keskkomitee ja propaganda
ELKNÜ Keskkomitee andis välja 1940. aastal natsionaliseeritud ajalehe Päevaleht asemel ELKNÜ KK häälekandjat Noorte Hääl ja ajakirja Noor Leninlane. 1950. aastast anti välja ka ajalehte Molodjož Estonii (Молодежь Эстонии) ja Säde (Искра).

ELKNÜ kongressid
ELKNÜ I kongressiks loeti 1922. aastal toimunud EKNÜ kongressi
ELKNÜ II kongress, 4.–6. mai 1946
ELKNÜ III kongress 17.–19.juuni 1948, 
ELKNÜ IV kongress 17.–18. jaanuar 1949
ELKNÜ V kongress mai 1951
ELKNÜ VI kongress 1952
ELKNÜ VII kongress 1954
ELKNÜ VIII kongress 1955
ELKNÜ IX kongress 1958
ELKNÜ X kongress 1960
ELKNÜ XI kongress 1962
ELKNÜ XII kongress 1964
ELKNÜ XIII kongress 1966
ELKNÜ XIV kongress  1968
ELKNÜ XV kongress 1970
ELKNÜ XVI kongress 1972
ELKNÜ XVII kongress 1974
ELKNÜ XVIII kongress 1978
ELKNÜ XIX kongress 18.–19. märts 1982
ELKNÜ XX kongress 20.–21. veebruar 1987
ELKNÜ XXI kongress 24.–25. oktoober 1989
ELKNÜ XXII kongress 23. märts 1991

Vaata ka
 ELKNÜ piirkondlikud asutused

Viited

Välislingid
 ELKNÜ Keskkomitee (1940 - 1991), The National Archives of Estonia
 ELKNÜ Keskkomitee, 1940-1991. ERAF.31, The National Archives of Estonia

 
Eestimaa Leninlik Kommunistlik Noorsooühing